
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 17. decembra noteikumos Nr. 880 "Atbalsta programmas nosacījumi energoefektivitātes paaugstināšanas pasākumu īstenošanai daudzdzīvokļu dzīvojamās mājās"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Tiesību akta projekta "Grozījumi Ministru kabineta 2024. gada 17. decembra noteikumos Nr. 880 "Atbalsta programmas nosacījumi energoefektivitātes paaugstināšanas pasākumu īstenošanai daudzdzīvokļu dzīvojamās mājās"" sākotnējās ietekmes (ex-ante) novērtējuma ziņojums (anotācija).
1.2. Mērķis
Mērķa apraksts
Grozījumu mērķis ir nodrošināt skaidru un vienveidīgu daudzdzīvokļu māju energoefektivitātes atbalsta programmas īstenošanu, pilnveidojot dzīvokļu īpašnieku kopības pārstāvības, izmaksu attiecināšanas nosacījumus, paplašinot atbalstāmo elektroenerģijas ražošanas iekārtu loku un nodrošinot sabiedrībai "Altum" nepieciešamos aizdevuma resursus.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Spēkā esošais regulējums paredz atbalstu energoefektivitātes paaugstināšanas pasākumiem, daudzdzīvokļu dzīvojamās mājas inženiersistēmu atjaunošanai, pārbūvei vai izveidei, atjaunīgo energoresursu tehnoloģiju ieviešanai, kā arī ar projekta sagatavošanu un īstenošanu saistītajiem pasākumiem.
Projektu īstenošanu dzīvokļu īpašnieku vārdā nodrošina pilnvarotā persona, kas iesniedz sabiedrībā "Altum" pieteikumu un projekta dokumentāciju, organizē projekta īstenošanu un slēdz ar atbalsta saņemšanu saistītos līgumus.
Projektu energoefektivitātes rādītāju novērtēšanai iesniedz ēkas energosertifikātu, pagaidu energosertifikātu un normatīvajos aktos noteiktajos gadījumos to pārrēķinu. Savukārt atbalstāmo darbību ietvaros pašlaik paredzēta iespēja uzstādīt mikroģenerācijas iekārtas elektroenerģijas ražošanai no atjaunīgajiem energoresursiem daudzdzīvokļu dzīvojamās mājas pašpatēriņam.
Lai izsniegtu aizdevumus projektu īstenošanai, sabiedrība "Altum" papildus pasākumam pieejamajam publiskajam finansējumam var piesaistīt starptautisko finanšu institūciju aizdevumu un Valsts kases aizdevumu.
Problēmas un risinājumi
Problēmas apraksts
MK noteikumu Nr. 880 piemērošanas gaitā ir konstatēta nepieciešamība precizēt atsevišķus atbalsta saņemšanas un projektu īstenošanas nosacījumus, lai nodrošinātu viennozīmīgu un vienveidīgu regulējuma piemērošanu, kā arī tā atbilstību spēkā esošajam tiesiskajam regulējumam.
MK noteikumos Nr. 880 pašlaik tiek lietots jēdziens "mikroģenerācija". Atbilstoši elektroenerģētikas nozari regulējošajiem normatīvajiem aktiem mikroģenerators ir elektroenerģijas ražošanas iekārta ar noteiktiem tehniskajiem parametriem un pieslēguma nosacījumiem. Savukārt daudzdzīvokļu dzīvojamo māju vajadzībām var būt nepieciešamas arī lielākas jaudas elektroenerģijas ražošanas iekārtas, kuras neatbilst mikroģeneratora tehniskajiem parametriem, bet kuru izmantošana atbilst atbalsta programmas mērķim – veicināt atjaunīgo energoresursu izmantošanu un saražotās elektroenerģijas pašpatēriņu. Jēdziena "mikroģenerācija" lietošana tādējādi rada atšķirīgas interpretācijas risku par atbalstāmo elektroenerģijas ražošanas iekārtu tvērumu un ierobežo iespēju saņemt atbalstu tādām iekārtām, kuras pēc to tehniskajiem parametriem nav uzskatāmas par mikroģeneratoriem.
Vienlaikus MK noteikumu Nr. 880 2.10. apakšpunktā lietotais jēdziens "pilnvarotā persona" un tajā noteiktais personu loks nepilnīgi atspoguļo Dzīvokļa īpašuma likumā noteikto dzīvokļu īpašnieku kopības pārstāvības kārtību. Spēkā esošais regulējums paredz, ka pilnvarotā persona ir juridiska persona, lai gan dzīvokļu īpašnieku kopību atbilstoši Dzīvokļa īpašuma likumam var pārstāvēt dzīvokļu īpašnieku pilnvarota fiziska vai juridiska persona. Tādējādi spēkā esošā redakcija var radīt nepamatotu ierobežojumu gadījumos, kad dzīvokļu īpašnieku kopību pārstāv tās likumiskais pārstāvis vai pilnvarota fiziska persona.
Ir konstatēta arī nepieciešamība precizēt ēkas energosertifikāta un pagaidu energosertifikāta pārrēķina sagatavošanas un iesniegšanas nosacījumus. Ēku energosertifikātu sagatavošanā piemērotās aprēķinu metodikas izmaiņas var ietekmēt energosertifikātā norādītos energoefektivitātes rādītājus. Ja ēkas energosertifikāts pirms projekta īstenošanas un precizētais pagaidu energosertifikāts pēc projekta pabeigšanas ir sagatavots, izmantojot atšķirīgas aprēķinu metodikas, tajos norādītie rādītāji nav tieši salīdzināmi. Tas var radīt atšķirīgu pieeju projekta rezultātā sasniegtā kopējās primārās enerģijas ietaupījuma novērtēšanā.
MK noteikumos Nr. 880 nav pietiekami skaidri noteikta attiecināmo izmaksu sadales kārtība gadījumos, kad viena inženiertehniskā infrastruktūra, centralizētā siltumapgādes sistēma, atjaunīgos energoresursus izmantojoša elektroenerģijas ražošanas iekārta vai cits risinājums kalpo vairākām daudzdzīvokļu dzīvojamām mājām. Vienotas izmaksu sadales kārtības trūkums var radīt nevienveidīgu pieeju attiecināmo izmaksu noteikšanā un vienu un to pašu izmaksu attiecināšanas risku vairākos projektos.
Tāpat nepieciešams skaidri noteikt, ka regulējums par vairākām daudzdzīvokļu dzīvojamām mājām kopīgas infrastruktūras izmaksu sadali nepaplašina atbalstāmo darbību tvērumu un nerada iespēju attiecināt izmaksas par ieguldījumiem fosilos energoresursus izmantojošās tehnoloģiskajās iekārtās.
Papildus, ņemot vērā sabiedrības "Altum" prognozēto aizdevumu apjomu un nepieciešamību nodrošināt pietiekamus aizdevuma resursus apstiprināto un plānoto daudzdzīvokļu dzīvojamo māju energoefektivitātes paaugstināšanas projektu īstenošanai, nepieciešams palielināt Valsts kases aizdevuma limitu, kuru sabiedrība "Altum" var izmantot aizdevumu izsniegšanai.
Risinājuma apraksts
Lai nodrošinātu viennozīmīgu regulējuma piemērošanu, noteikumu projektā jēdziens "mikroģenerācija" tiek aizstāts ar plašāku un tehnoloģiski neitrālu formulējumu "elektroenerģijas ražošanas tehnoloģiskā iekārta". Vienlaikus tiek noteikts, ka atbalsts ir pieejams tādu elektroenerģijas ražošanas iekārtu iegādei un uzstādīšanai, kuru maksimālā uzstādītā elektriskā jauda nepārsniedz 50 kW.
Elektroenerģijas ražošanas iekārtai jānodrošina elektroenerģijas ražošana no atjaunīgajiem energoresursiem un tās piegāde daudzdzīvokļu dzīvojamās mājas pašpatēriņam. Saglabājas nosacījums, ka gada griezumā vismaz 80 procenti no koplietošanas iekārtas saražotās elektroenerģijas izmantojami pašpatēriņam.
Elektroenerģijas tirgus likuma 1. panta otrās daļas 54. punktā noteiktais 50 kW jaudas slieksnis atbalsta saņēmējam, ievērojot minētajā likumā paredzētos nosacījumus, nodrošina iespēju izmantot universālo neto norēķinu sistēmas pakalpojumu un elektroenerģijas tirgotājam nodot to saražotās elektroenerģijas daļu, kas netiek izmantota pašpatēriņam. Šī iespēja nemaina noteikumu projektā paredzēto prasību vismaz 80 procentus no koplietošanas iekārtas gada laikā saražotās elektroenerģijas izmantot pašpatēriņam. Vienlaikus atbilstoši Elektroenerģijas tirgus likuma 9.^1 panta pirmajai daļai drošības nauda par sistēmas jaudas rezervēšanu jāmaksā tikai tad, ja pieslēgumā atļautā elektroenerģijas ražošanas jauda pārsniedz 50 kW, tādējādi atbalsta saņēmējiem tiek nodrošināti labvēlīgāki iekārtu pieslēgšanas nosacījumi.
Grozījumi paplašina atbalstāmo iekārtu tehnisko tvērumu, bet nerada jaunas informācijas sniegšanas prasības, jo arī turpmāk projektam iesniedzams neatkarīga eksperta ēku energoefektivitātes jomā sagatavots un parakstīts aprēķins par saražotās elektroenerģijas ietaupījumu un pašpatēriņu.
Noteikumu projektā jēdziens "pilnvarotā persona" tiek aizstāts ar jēdzienu "pārstāvis". Tiek noteikts, ka pārstāvis var būt fiziska vai Latvijā reģistrēta juridiska persona, kura kā dzīvokļu īpašnieku pārstāvis ir tiesīga viņu vārdā iesniegt pieteikumu, slēgt līgumus un veikt citas ar projekta īstenošanu saistītās darbības.
Vienlaikus paredzēts, ka dzīvokļu īpašnieku kopības pārstāvis aizdevuma līgumu var slēgt tikai uz atsevišķa dzīvokļu īpašnieku kopības lēmuma pamata. Tādējādi tiek nodrošināta atbilstība Dzīvokļa īpašuma likumā noteiktajai pārstāvības un lēmumu pieņemšanas kārtībai.
Atbilstoši precizētajai terminoloģijai visā MK noteikumu Nr. 880 tekstā jēdziens "pilnvarotā persona" tiek aizstāts ar jēdzienu "pārstāvis". Šie grozījumi, tostarp noteikumu 34. punktā veiktie grozījumi, ir terminoloģiski un nemaina kapitāla atlaides apmērus, tās piemērošanas nosacījumus, finansējuma avotus vai finansēšanas kārtību. Pārstāvju loka precizēšana arī nemaina viena projekta ietvaros sabiedrībai "Altum" iesniedzamās informācijas apjomu, tās iesniegšanas kārtību vai biežumu.
Noteikumu projektā tiek precizēti gadījumi, kuros kopā ar projekta dokumentāciju iesniedzams neatkarīga eksperta ēku energoefektivitātes jomā elektroniski parakstīts ēkas energosertifikāta vai pagaidu energosertifikāta pārrēķins. Ja ēkas energosertifikāts ir izstrādāts un reģistrēts Būvniecības informācijas sistēmā līdz 2021. gada 15. aprīlim vai precizētais ēkas pagaidu energosertifikāts ir izstrādāts pēc 2026. gada 18. jūnija, pārrēķins sagatavojams tā, lai nodrošinātu sākotnējo un pēc projekta īstenošanas sasniegto energoefektivitātes rādītāju salīdzināmību.
Pārrēķins tiek sagatavots, izmantojot projekta tehniskajā dokumentācijā jau ietverto informāciju, un iesniegts elektroniski kopā ar attiecīgajā projekta īstenošanas posmā jau iesniedzamo dokumentu kopumu. Atsevišķa pieteikuma vai jauna dokumentu iesniegšanas procedūra netiek veidota. Šāds risinājums nodrošina vienotu projektu izvērtēšanu, energoefektivitātes rādītāju salīdzināmību un vienveidīgu regulējuma piemērošanu.
Noteikumu projektā tiek noteikts, ka gadījumā, ja projekta ietvaros tiek izbūvēta vai atjaunota vairākām daudzdzīvokļu dzīvojamām mājām kopīga inženiertehniskā infrastruktūra, attiecināmās izmaksas sadala starp attiecīgajiem projektiem proporcionāli katras mājas infrastruktūras izmantošanas apjomam vai gūtajam ieguvumam.
Izmaksu sadalījums pamatojams projekta dokumentācijā, izmantojot projekta sagatavošanas un īstenošanas laikā jau iegūstamo informāciju. Atsevišķa informācijas iesniegšanas procedūra netiek paredzēta. Vienlaikus tiek skaidri noteikts, ka attiecināmo izmaksu sadales regulējums nepaplašina atbalstāmo darbību tvērumu un nav piemērojams ieguldījumiem fosilos energoresursus izmantojošās tehnoloģiskajās iekārtās. Šāds risinājums nodrošina attiecināmo izmaksu pamatotu un pārbaudāmu sadali un novērš vienu un to pašu izmaksu attiecināšanu vairākos projektos.
Noteikumu projekta 29.5. apakšpunktā tiek precizēti pievienotās vērtības nodokļa attiecināšanas nosacījumi, paredzot, ka pievienotās vērtības nodoklis projekta tiešajām attiecināmajām izmaksām ir attiecināms atbilstoši Regulas (ES) 2021/1060 64. panta 1. punkta "c" apakšpunktā noteiktajam, ja tas nav atgūstams atbilstoši nodokļu jomu regulējošajiem normatīvajiem aktiem. Precizējums nodrošina nepārprotamu un vienveidīgu pievienotās vērtības nodokļa attiecināšanas nosacījumu piemērošanu.
Noteikumu projektā paredzēts palielināt sabiedrības "Altum" aizdevumu izsniegšanai izmantojamā Valsts kases aizdevuma limitu no 38 000 000 euro līdz 70 000 000 euro. Limita palielināšana nepieciešama, lai atbilstoši faktiskajam un prognozētajam projektu finansēšanas pieprasījumam nodrošinātu pietiekamus aizdevuma resursus apstiprināto un plānoto daudzdzīvokļu dzīvojamo māju energoefektivitātes paaugstināšanas projektu īstenošanai.
Valsts kases aizdevuma limita palielināšana nemaina programmas tvērumu, finansējuma avotus un finansējuma saņēmēju loku, kapitāla atlaides apmēru un tās piemērošanas nosacījumus, finanšu instrumentu piešķiršanas nosacījumus, kā arī programmas risku segšanai un pārvaldības izmaksām paredzētā publiskā finansējuma apmēru.
Sabiedrība "Altum" ir izvērtējusi grozījuma ietekmi un apliecina, ka Valsts kases aizdevuma limita palielināšana nemaina apstiprinātajā programmas rādītāju novērtējumā ietvertos pieņēmumus par programmas ietekmi, riskiem un sagaidāmajiem zaudējumiem, finansiālo rezultātu, kredītrisku, kapitāla noslodzi un programmas īstenošanas izmaksām. Netiek mainīti arī zaudējumu segšanas un programmas īstenošanas izmaksu noteikšanas principi finanšu instrumentu griezumā. Līdz ar to programmas rādītāju novērtējuma aktualizēšana nav nepieciešama.
Minētie precizējumi nemaina atbalsta programmas mērķi vai sabiedrības "Altum" atbalsta administrēšanas procesus.

Grozījumu ietekme uz finansējuma saņēmējiem, noslēgtajiem līgumiem un īstenošanā esošajiem projektiem

Noteikumu projektā paredzētie grozījumi neietekmē finansējuma saņēmējiem jau piešķirtā atbalsta apmēru, kapitāla atlaides intensitāti un finansējuma avotus, projektu sasniedzamos energoefektivitātes mērķus vai projektu īstenošanas termiņus.
Jēdziena "pilnvarotā persona" aizstāšana ar jēdzienu "pārstāvis" un pārstāvja definīcijas precizēšana neietekmē līdz noteikumu projekta spēkā stāšanās dienai izsniegto pilnvarojumu, pieņemto dzīvokļu īpašnieku kopības lēmumu un noslēgto līgumu spēkā esību. Tikai terminoloģijas precizēšanas dēļ noslēgto līgumu grozīšana vai pārjaunošana nav nepieciešama.
Elektroenerģijas ražošanas iekārtu tvēruma precizēšana paplašina finansējuma saņēmējiem pieejamo tehnisko risinājumu loku un neierobežo jau apstiprināto projektu īstenošanu. Ja finansējuma saņēmējs īstenošanā esošā projektā vēlas mainīt apstiprināto tehnisko risinājumu vai izmantot ar noteikumu projektu paplašinātās atbalsta iespējas, attiecīgās izmaiņas projekta dokumentācijā un noslēgtajā līgumā veicamas atbilstoši sabiedrības "Altum" noteiktajai līgumu grozīšanas kārtībai.
Ēkas energosertifikāta un pagaidu energosertifikāta pārrēķina iesniegšanas nosacījumu precizēšana nemaina projektiem noteiktos energoefektivitātes mērķus, bet nodrošina pirms un pēc projekta īstenošanas noteikto energoefektivitātes rādītāju salīdzināmību. Attiecināmo izmaksu sadales kārtības precizēšana savukārt nodrošina vienveidīgu izmaksu attiecināšanu gadījumos, kad kopīga infrastruktūra vai cits risinājums kalpo vairākām daudzdzīvokļu dzīvojamām mājām.
Valsts kases aizdevuma limita palielināšana neietekmē finansējuma saņēmēju noslēgto līgumu nosacījumus, bet nodrošina sabiedrībai "Altum" projektu finansēšanai nepieciešamo aizdevuma resursu pieejamību.
Līdz ar to noteikumu projektā paredzētie grozījumi nav uzskatāmi par būtiskām finansējuma saņēmējiem nelabvēlīgām izmaiņām un nerada nepieciešamību pārskatīt vai pārslēgt jau noslēgtos līgumus. Īstenošanā esošos projektus var turpināt atbilstoši pieņemtajiem lēmumiem, apstiprinātajai projekta dokumentācijai un noslēgto līgumu nosacījumiem.

Kopīgas inženiertehniskās infrastruktūras izmaksu sadale starp daudzdzīvokļu dzīvojamām mājām

Noteikumu projekta 29.4. apakšpunktā paredzēto attiecināmo izmaksu sadales kārtību piemēro gan gadījumā, ja visas daudzdzīvokļu dzīvojamās mājas, kurām kalpo kopīga inženiertehniskā infrastruktūra, elektroenerģijas ražošanas iekārta vai cits risinājums, ir attiecīgās atbalsta programmas finansējuma saņēmējas, gan gadījumā, ja ne visas šīs mājas saņem atbalstu.
Projekta attiecināmajās izmaksās iekļauj tikai to kopīgās infrastruktūras izmaksu daļu, kas proporcionāli attiecināma uz konkrēto daudzdzīvokļu dzīvojamo māju, kuras dzīvokļu īpašnieki īsteno projektu atbilstoši šo noteikumu prasībām un ir tiesīgi saņemt atbalstu. Uz māju, kura nav atbalsta saņēmēja, attiecināmo izmaksu daļu neiekļauj atbalstītā projekta attiecināmajās izmaksās.
Kopīgās infrastruktūras izmaksas sadala proporcionāli katras mājas faktiskajam vai plānotajam infrastruktūras izmantošanas apjomam vai no tās gūtajam ieguvumam. Izmaksu sadalījumu var pamatot, piemēram, ar katras mājas apkurināmo platību, prognozēto enerģijas patēriņu, infrastruktūras jaudas sadalījumu vai citu objektīvu un pārbaudāmu rādītāju, kas visprecīzāk raksturo konkrētās mājas infrastruktūras izmantošanas apjomu.
Ja kopīgo infrastruktūru izmanto vairākas mājas, no kurām katra īsteno atsevišķu atbalstāmu projektu, izmaksas starp attiecīgajiem projektiem sadala atbilstoši minētajai proporcijai. Katrā projektā iekļauj tikai konkrētajam projektam aprēķināto izmaksu daļu, nepieļaujot vienu un to pašu izmaksu iekļaušanu vairākos projektos.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Daudzdzīvokļu dzīvojamo māju dzīvokļu īpašnieki – fiziskās personas, kā arī fiziskās personas, kuras ir dzīvokļu īpašnieku kopības pilnvarotie pārstāvji
Ietekmes apraksts
Noteikumu projekts precizē dzīvokļu īpašnieku kopības pārstāvības kārtību, paredzot, ka dzīvokļu īpašnieku kopību var pārstāvēt arī fiziska persona, kura ir kopības pilnvarotais pārstāvis. Tādējādi tiek paplašināts to personu loks, kuras dzīvokļu īpašnieku kopības vārdā ir tiesīgas iesniegt pieteikumu, slēgt līgumus un veikt citas ar projekta īstenošanu saistītās darbības.
Pārstāvju loka paplašināšana nerada fiziskajām personām jaunus obligātus informācijas sniegšanas pienākumus un nemaina viena projekta ietvaros iesniedzamās informācijas apjomu, iesniegšanas kārtību vai biežumu. Fiziskas personas noteikšana par pārstāvi ir dzīvokļu īpašnieku kopības izvēle.
Dzīvokļu īpašniekus ietekmē arī elektroenerģijas ražošanas iekārtu tvēruma precizēšana, paredzot iespēju saņemt atbalstu tādu elektroenerģijas ražošanas iekārtu iegādei un uzstādīšanai, kuru maksimālā uzstādītā jauda nepārsniedz 50 kW. Minētās izmaiņas nerada jaunus informācijas sniegšanas pienākumus, jo saglabājas līdzšinējā pieteikuma un projekta dokumentācijas iesniegšanas kārtība.
Informācijas sniegšanas prasības attiecībā uz noteikumu projekta 28.1.4. apakšpunktā paredzēto ēkas energosertifikāta pārrēķinu un 29.4. apakšpunktā paredzētā izmaksu sadalījuma pamatošanai nepieciešamo dokumentāciju ir saistītas ar projekta atbilstības un attiecināmo izmaksu pamatošanu. Ar minēto dokumentu sagatavošanu saistītās izmaksas ir attiecināmas un sedzamas projekta ietvaros.
Juridiskās personas
Daudzdzīvokļu dzīvojamo māju dzīvokļu īpašnieki – Latvijā reģistrētas juridiskās personas, kuras pārstāv dzīvokļu īpašnieku kopību.
Ietekmes apraksts
Noteikumu projekts precizē juridisko personu tiesības pārstāvēt dzīvokļu īpašnieku kopību, jēdzienu "pilnvarotā persona" aizstājot ar jēdzienu "pārstāvis" un nosakot pārstāvības tiesisko pamatu. Minētās izmaiņas nemaina juridiskajām personām noteikto informācijas sniegšanas pienākumu apjomu, izpildes biežumu vai kārtību.
Juridiskās personas ietekmē arī elektroenerģijas ražošanas iekārtu tvēruma precizēšana un nosacījumi par ēkas pagaidu energosertifikāta pārrēķina iesniegšanu. Pārrēķins tiek sagatavots, izmantojot projekta tehniskajā dokumentācijā jau ietverto informāciju, un iesniegts elektroniski kopā ar pārējiem projekta pabeigšanu apliecinošajiem dokumentiem. Atsevišķa informācijas iesniegšanas procedūra netiek paredzēta.
Tādējādi noteikumu projektā paredzētās izmaiņas precizē atbalsta saņemšanas un projekta īstenošanas nosacījumus, bet nerada jaunus informācijas sniegšanas pienākumus un nepalielina administratīvās izmaksas.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Jā
5.1. Saistības pret Eiropas Savienību
Vai ir attiecināms?
Jā
ES tiesību akta CELEX numurs
-
ES tiesību akta datums, izdevējinstitūcija, numurs, veids un nosaukums
Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (Eiropas Savienības Oficiālais Vēstnesis, 2021. gada 30. jūnijs, Nr. L 231/159)
Apraksts
-
ES tiesību akta CELEX numurs
-
ES tiesību akta datums, izdevējinstitūcija, numurs, veids un nosaukums
Komisijas 2023. gada 13. decembra Regula (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352)
Apraksts
-
5.2. Citas starptautiskās saistības
Vai ir attiecināms?
Nē
5.3. Cita informācija
Apraksts
-
5.4. 1. tabula. Tiesību akta projekta atbilstība ES tiesību aktiem
	Attiecīgā ES tiesību akta datums, izdevējinstitūcija, numurs, veids un nosaukums
	Eiropas Parlamenta un Padomes 2021. gada 24. jūnija Regulas (ES) Nr. 2021/1060, ar ko paredz kopīgus noteikumus par Eiropas Reģionālās attīstības fondu, Eiropas Sociālo fondu Plus, Kohēzijas fondu, Taisnīgas pārkārtošanās fondu un Eiropas Jūrlietu, zvejniecības un akvakultūras fondu un finanšu noteikumus attiecībā uz tiem un uz Patvēruma, migrācijas un integrācijas fondu, Iekšējās drošības fondu un Finansiāla atbalsta instrumentu robežu pārvaldībai un vīzu politikai (Eiropas Savienības Oficiālais Vēstnesis, 2021. gada 30. jūnijs, Nr. L 231/159)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Regulas Nr. 2021/1060 64. panta 1. punkta "c" apakšpunkts
	Noteikumu projekta 29.5. apakšpunkts
	Pārņemtas pilnībā
	Noteikumu projekts neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-

	Attiecīgā ES tiesību akta datums, izdevējinstitūcija, numurs, veids un nosaukums
	Komisijas 2023. gada 13. decembra Regula (ES) Nr. 2023/2831 par Līguma par Eiropas Savienības darbību 107. un 108. panta piemērošanu de minimis atbalstam (Eiropas Savienības Oficiālais Vēstnesis, 2013. gada 24. decembris, Nr. L 352)

	ES TA panta numurs
	Projekta vienība, kas pārņem vai ievieš A minēto
	Tiek pārņemts pilnībā vai daļēji
	Vai B minētais paredz stingrākas prasības un pamatojums

	A
	B
	C
	D

	Vispārīga atsauce uz regulu Nr. 2023/2831
	Noteikumu projekta 88. punktu
	Pārņemtas pilnībā
	Noteikumu projekts neparedz stingrākas prasības

	Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ?
	-

	Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem
	-

	Cita informācija
	-


6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
Nē
Nevalstiskās organizācijas
Nē
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
-
6.3. Sabiedrības līdzdalības rezultāti
-
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
"Attīstības finanšu institūcija Altum" AS
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Jā
Apraksts
2.1.1.1. pasākuma ietvaros, cita starpā, tiks sekmēta viena no Nacionālā attīstības plāna mērķu izpildēm: esošais dzīvojamais fonds līdz 2050. gadam atbilstu augstiem energoefektivitātes, būvniecības, drošības un labiekārtotības standartiem.
8.1.5. uz teritoriju attīstību
Vai projekts skar šo jomu?
Jā
Apraksts
Daudzdzīvokļu dzīvojamo māju atjaunošana labvēlīgi ietekmē pašvaldību teritoriju attīstību.
8.1.6. uz vidi
Vai projekts skar šo jomu?
Jā
Apraksts
Tiek samazināts enerģijas patēriņš, būvniecībā tiek izmantoti energoefektīvi materiāli.
8.1.7. uz klimatneitralitāti
Vai projekts skar šo jomu?
Jā
Apraksts
2.1.1.1. pasākuma ietvaros līdz 2029. gada 31. decembrim primārais enerģijas ikgadējais patēriņš daudzdzīvokļu mājās ar uzlabotu energoefektivitāti plānots 21 162 MWh/gadā.
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

